**Likumprojekta „Grozījumi likumā „Par aviāciju””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikā saskaņā ar likuma “Par aviāciju” 57.2panta prasībām uz starptautiskos pasažieru, kravas vai pasta gaisa pārvadājumus nodrošinošas lidostas, starptautiskos pasažieru, kravas vai pasta gaisa pārvadājumus veicošo gaisa kuģa ekspluatanta un aeronavigācijas pakalpojumu sniedzēja īpašniekiem (patiesā labuma guvēju) un darbiniekiem, kas ieņem vadošu amatu vai ar saviem lēmumiem var būtiski ietekmēt uzņēmuma darbību, attiecināmas īpašas prasības attiecībā uz saistību ar terorismu, darbošanos noziedzīgā vai pretvalstiskā organizācijā, saistību ar noziedzīgi iegūtu līdzekļu legalizāciju, saukšanu pie kriminālatbildības par tīša nozieguma izdarīšanu un citiem aspektiem. Minētais pants likumā “Par aviāciju” tika iekļauts, pamatojoties uz 2014.gada 11.februāra Nacionālās civilās aviācijas drošības komisijas sēdē izskanējušo informāciju, kurā Satiksmes ministrija informēja par tendenci, kas saistīta ar trešo valstu pilsoņu mēģinājumiem iekļūt Eiropas Savienības valstu tirgū, veidojot aviokompānijas, kuru īpašnieki fiktīvi ir Eiropas Savienības pilsoņi, bet patiesībā ir trešo valstu pilsoņi, kuru naudas izcelsmes avoti nav skaidri, tādēļ nepieciešama valsts institūciju iesaistīšanās jaundibināmu aviācijas uzņēmumu izvērtēšanā, lai aizsargātu Eiropas Savienības ekonomisko telpu no nelegāli iegūtu līdzekļu iepludināšanas tajā.  Nacionālās civilās aviācijas drošības komisija atbalstīja Satiksmes ministrijas priekšlikumu veikt grozījumu likumā „Par aviāciju”, paredzot noteikt ierobežojumus aviācijas uzņēmumu īpašniekiem (patiesā labuma guvējiem) un darbiniekiem, kas ieņem vadošu amatu vai ar savu lēmumu var būtiski ietekmēt aviācijas uzņēmuma darbību.  Rezultātā tika izveidota darba grupa, kuru pārstāvēja valsts aģentūras „Civilās aviācijas aģentūra”, Valsts ieņēmuma dienesta Muitas pārvaldes, Valsts robežsardzes, Neatliekamās medicīniskās palīdzības dienesta Katastrofu medicīnas centra, Satiksmes ministrijas, Iekšlietu ministrijas, Drošības policijas un Satversmes aizsardzības biroja darbinieki.  Darba grupas pārstāvji identificēja, kuru aviācijas uzņēmumu īpašnieku un darbinieku reputāciju būtu nepieciešams pārbaudīt, secinot, ka tās būtu lidostas, no kurām tiek veikti starptautiskie pasažieru, kravas vai pasta gaisa pārvadājumi, gaisa kuģu ekspluatanti, kuri veic starptautiskos pasažieru, kravas vai pasta gaisa pārvadājumus, un aeronavigācijas pakalpojumu sniedzēji, kā arī izstrādāja prasības, kādām jāatbilst minēto aviācijas uzņēmumu īpašniekiem un atbildīgajiem darbiniekiem.  Kopš 2014.gada, kad likumā “Par aviāciju” tika iekļautas minētās prasības attiecībā uz starptautiskos pasažieru, kravas vai pasta gaisa pārvadājumus nodrošinošu lidostu īpašniekiem (patiesā labuma guvējiem) un atbildīgajiem darbiniekiem, ir pieaudzis civilās aviācijas lidlauku skaits (2016.gadā sertificēti trīs civilās aviācijas lidlauki, 2019.gadā sertificēts viens civilās aviācijas lidlauks). Lai arī to mēroga un sniegto pakalpojumu ziņā pēdējā laikā sertificētie civilās aviācijas lidlauki ir nelieli, iespējamie riski sabiedrības un valsts drošībai būtiski neatšķiras no likuma 57.2panta pirmajā daļā (tās pašreizējā redakcijā) identificētajām lidostām.  Atsaucoties uz iepriekšminēto un lai vispusīgāk mazinātu esošos riskus, ņemot vērā to īstenošanās neparedzamību un iespējamās sekas, uz starptautiskajām lidostām attiecināmie priekšnoteikumi būtu piemērojami arī vietēja mēroga lidlaukiem, vienādojot prasības visu Latvijas Republikas teritorijā esošo civilās aviācijas lidlauku īpašniekiem (patiesā labuma guvējiem) un darbiniekiem, kas ieņem vadošus amatus vai var būtiski ietekmēt lidlauka darbību, un tādējādi mazinot riskus ar preventīviem risinājumiem, kas jau ir iestrādāti likuma 57.2pantā, ņemot vērā iespējamo sabiedriskās drošības apdraudējumu dažādību, kā arī ģeopolitisko situāciju Eiropā un tuvākajos reģionos kopumā.  Papildus minētajam atbilstoši Valsts drošības iestāžu likumā izdarītajiem grozījumiem likuma “Par aviāciju” 57.1pantā paredzēts mainīt Drošības policijas nosaukumu uz iestādes jauno nosaukumu - Valsts drošības dienests.  Likumprojekts stāsies spēkā Oficiālo publikāciju un tiesiskās informācijas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts aģentūra “Civilās aviācijas aģentūra”.  Par likumprojekta redakciju 2019.gada 30.maijā saņemts saskaņojums no Militārā izlūkošanas un drošības dienesta, 2019.gada 7.jūnijā saņemts saskaņojums no Satversmes aizsardzības biroja, kā arī 2019.gada 18.jūnijā saņemts saskaņojums no Valsts drošības dienesta. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilās aviācijas lidlauku ekspluatanti. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav paredzama ietekme uz tautsaimniecību, kā arī administratīvais slogs nemainās, jo paredzamais pārbaudāmo personu skaits netiek būtiski paplašināts. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) nav aprēķināmas, jo nav paredzams, cik personu būs nepieciešams pakļaut likuma “Par aviāciju” 57.2 pantā minētajām pārbaudēm. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |
|  | | |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tiesību akta projekta izstrādē tika pārstāvēta ar iesaistīto institūciju starpniecību. |
| 2. | Sabiedrības līdzdalība projekta izstrādē | Ņemot vērā to, ka ar tiesību akta projektā ietverto risinājumu ir paredzēts risināt jutīgus problēmjautājumus aviācijas drošības jomā, kā arī mazināt noziedzīgi iegūtu līdzekļu legalizācijas riskus, kā to paredz *MoneyVal* 2018.gada 25.augusta ziņojums, ir mērķtiecīgi sašaurināt apspriešanā iesaistīto subjektu loku. |
| 03. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts institūcijas, kuru kompetencē ir veikt likuma “Par aviāciju” 57.2 pantā noteiktās darbības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav |

Satiksmes ministrs T.Linkaits

Vīza:

Valsts sekretāra p.i. Dž.Innusa